**শিবলী রুবাইয়াত-উল-ইসলাম** (জন্ম: ১ জানুয়ারি ১৯৬৮) বাংলাদেশি শিক্ষাবিদ ও সরকারি কর্মকর্তা। তিনি সিনিয়র সচিব পদমর্যাদায় বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান। তিনি বাংলাদেশ ইন্সটিটিউট অব ক্যাপিটাল মার্কেটের (বিআইসিএম) চেয়ারম্যান হিসেবে দায়িত্ব পালন করছেন। ঢাকা বিশ্ববিদ্যালয়ের ব্যবসায় শিক্ষা অনুষদের তিনি সাবেক ডিন ও ব্যাংকিং অ্যান্ড ইনস্যুরেন্স বিভাগের সাবেক চেয়ারম্যান। তিনি ঢাকা বিশ্ববিদ্যালয় কেন্দ্রীয় ছাত্র সংসদের কোষাধ্যক্ষ।

ইন্টারন্যাশনাল অর্গানাইজেশন অফ সিকিউরিটিজ কমিশনসের (আইওএসকো) এশিয়া প্যাসিফিক রিজিওনালের তিনি ভাইস চেয়ারম্যান। তিনি বাংলাদেশ বিনিয়োগ উন্নয়ন কর্তৃপক্ষের গভর্নিং বডির সদস্য। সাধারন বীমা কর্পোরেশনের চেয়ারম্যান হিসাবেও তিনি ২ মেয়াদে দায়িত্ব পালন করেন। তিনি আওয়ামী লীগের একজন রাজনীতিবিদ।

প্রাথমিক জীবন
-------------

শিবলী রুবাইয়াত-উল-ইসলামের জন্ম ১৯৬৮ সালে ঢাকার ধামরাই। তার পিতা রফিকুল ইসলাম খান ছিলেন ন্যাশনাল ব্যাংক লিমিটেডের ব্যবস্থাপনা পরিচালক। তার মা হাসিনা মমতাজ (১০ মার্চ ১৯৪৫-১৮ ফেব্রুয়ারি ২০২৪) একজন সংগীত শিল্পী। তার খালু বাংলাদেশের জাতীয় অধ্যাপক জামিলুর রেজা চৌধুরী।

তিনি ঢাকার গবর্নমেন্ট ল্যাবরেটরি হাই স্কুল থেকে ১৯৮৩ সালে এসএসসি পাশ করে ঢাকা কলেজ থেকে ১৯৮৫ সালে এইচএসসি পাশ করেন। ঢাকা বিশ্ববিদ্যালয় থেকে ১৯৮৫-১৯৮৯ সালে এমবিএ ডিগ্রী অর্জন করেন। 

তিনি কর্পোরেট, ফিনান্স এবং সিকিউরিটিজ'ল বিষয়ে দেশ-বিদেশে ডিগ্রী অর্জন করেন। 

তার স্ত্রী শেনিন রুবাইয়াত ব্র্যাক ইউনিভার্সিটির ইংরেজি ও মানবিক বিভাগের অধ্যাপক এবং বাংলাদেশ টেলিভিশনের সংবাদ উপস্থাপক। এই দম্পতীর ২ ছেলে সন্তান রয়েছেন।

কর্মজীবন
--------

শিবলী রুবাইয়াত-উল-ইসলাম ঢাকা বিশ্ববিদ্যালয়ের বিজনেস স্টাডিজ অনুষদের ডিন ছিলেন।

তিনি ২০১৪ সালের ডিসেম্বরে আওয়ামী লীগ সমর্থিত নীল প্যানেল থেকে ঢাকা বিশ্ববিদ্যালয়ের শিক্ষক সমিতির কোষাধ্যক্ষ ও পরবর্তীতে সাধারণ সম্পাদক নির্বাচিত হন। 

তিনি ইস্ট ওয়েস্ট ইউনিভার্সিটি এবং সাউথইস্ট ইউনিভার্সিটির একজন সিন্ডিকেট সদস্য। 

তার বই ই-ব্যাংকিং অ্যান্ড ই-কমার্স (ই-ব্যাংকিং এবং ইনস্যুরেন্স) ২০১৬ সালে প্রকাশিত হয়।

২০১৬ সাল থেকে সাধারন বীমা কর্পোরেশনের চেয়ারম্যান হিসাবে ২ মেয়াদে দায়িত্ব পালন করেন। 

তিনি কমিউনিটি ব্যাংক বাংলাদেশ পিএলসি ও উত্তরা ব্যাংক পিএলসির একজন পরিচালক ছিলেন। তিনি সুইজারল্যান্ড বাংলাদেশ চেম্বার অফ কমার্স অ্যান্ড ইন্ডাস্ট্রির মহাসচিব হিসেবে ৪ মেয়াদে দায়িত্ব পালন করেন।

রাইন ফ্যাশনস প্রাইভেট লিমিটেড ও রাইন গার্মেন্টস প্রাইভেট লিমিটেডের পরিচালনার সাথে জড়িত ছিলেন।

২২ মে ২০১৭ সালে তিনি ঢাকা বিশ্ববিদ্যালয়ের সিনেট সদস্য নির্বাচিত হন। 

তিনি বেইজিং নরমাল ইউনিভার্সিটিতে একটি বক্তৃতা দেন।  

ডিসেম্বর ২০১৭ সালে তিনি ঢাকা বিশ্ববিদ্যালয়ের শিক্ষক সমিতি নীল প্যানেলের সাধারণ সম্পাদক নির্বাচিত হন।

তিনি চীনের চেংডুতে সিচুয়ান বিশ্ববিদ্যালয়ের 'অতিথি অধ্যাপক' হিসেবে ২০১৬ থেকে ২০২১ সাল পর্যন্ত দায়িত্ব পালন করেন।

আজারবাইজানের রাজধানী বাকুতে আন্তর্জাতিক গবেষণা সম্মেলনে সেরা গবেষণাপত্র উপস্থাপক হিসেবেও পুরস্কৃত হয়েছেন।

২০২০ সালের ডিসেম্বরে আওয়ামী লীগের শিক্ষা ও মানবসম্পদ উপ-কমিটিতে শিবলীকে অন্তর্ভুক্ত করা হয়। 

তিনি ব্লকচেইন অলিম্পিয়াড বাংলাদেশের একজন উপদেষ্টা। তিনি বিজনেস কেস ফর বেটার বাংলাদেশের একজন উপদেষ্টা। তিনি বঙ্গবন্ধু আন্তর্জাতিক গবেষণা কেন্দ্র যুক্তরাজ্যের পৃষ্ঠপোষক। 

তিনি বিজিএমইএ ইউনিভার্সিটি অব ফ্যাশন অ্যান্ড টেকনোলজির একজন সিন্ডিকেট সদস্য। 

তিনি ২০২০ সালে প্রকাশিত এশিয়ান সেঞ্চুরি বইতে বাংলাদেশের অর্থনৈতিক উন্নয়নের তিনজন লেখকের একজন। 

শিবলীকে ২০২০ সালের মে মাসে চার বছরের মেয়াদে সিনিয়র সচিব পদমর্যাদায় বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান নিযুক্ত করা হয়। বিএসইসি হিসেবে তিনি নিউইয়র্কে "বাংলাদেশে বিনিয়োগ করুন" রোডশো শুরু করেছিলেন। বিশ্ব বিনিয়োগকারীদের কাছে "দ্য রাইজ অফ দ্য বেঙ্গল টাইগার" প্রচারের জন্য সরকারী কর্মকর্তা এবং ব্যক্তিগত বিশিষ্ট ব্যক্তিদের একটি দলের নিয়মিত নেতৃত্ব দেন।

ইন্টারন্যাশনাল অর্গানাইজেশন অফ সিকিউরিটিজ কমিশনসের (আইওএসকো) এশিয়া প্যাসিফিক রিজিওনালের ভাইস চেয়ারম্যান। ২০২২ থেকে ২০২৪ সাল পর্যন্ত তিনি এই পদে দায়িত্ব পালন করবেন।

বাংলাদেশ বিনিয়োগ উন্নয়ন কর্তৃপক্ষের গভর্নিং বডির তিনি সদস্য।

২০২০ সাল থেকে তিনি বাংলাদেশ ইন্সটিটিউট অব ক্যাপিটাল মার্কেট (বিআইসিএম) ও বাংলাদেশ একাডেমি ফর সিকিউরিটিজ মার্কেট (বিএএসএম) এর চেয়ারম্যান হিসেবে দায়িত্ব পালন করছেন।

তথ্যসূত্র
---------

1. 1 2  "অধ্যাপক শিবলী রুবাইয়াত-উল-ইসলাম, চেয়ারম্যান- বাংলাদেশ ইনস্টিটিউট অব ক্যাপিটাল মার্কেট"। *বাংলাদেশ জাতীয় তথ্য বাতায়ন*। ১৯ মে ২০২০। ২৩ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২৩।
2. 1 2  "সিনিয়র সচিবের পদমর্যাদা পেলেন বিএসইসি চেয়ারম্যান"। *অর্থসংবাদ*। ৯ সেপ্টেম্বর ২০২০। ২৫ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০২৩।
3. ↑  "সিনিয়র সচিবের পদমর্যাদা পেলেন শিবলী রুবাইয়াত-উল-ইসলাম"। *শেয়ার বিজ*। ১০ সেপ্টেম্বর ২০২০। সংগ্রহের তারিখ ২১ মার্চ ২০২৪।
4. ↑  "New board for start-ups to raise fund"। *দ্য ডেইলি স্টার (বাংলাদেশ)*। ৪ আগস্ট ২০২২। সংগ্রহের তারিখ ২১ ডিসেম্বর ২০২৩।
5. ↑  Report, Star Business (২০১৪-০৪-২৭)। "Expanded tax benefits may spur banks' CSR efforts"। *The Daily Star* (ইংরেজি ভাষায়)। সংগ্রহের তারিখ ২০২৩-১২-২১।
6. 1 2  "আইওএসকো'র ভাইস প্রেসিডেন্ট হলেন শিবলী রুবাইয়াত"। *দৈনিক সংবাদ*। ২০ জুলাই ২০২২। সংগ্রহের তারিখ ২১ ডিসেম্বর ২০২৩।
7. 1 2  "BIDA - Governing Board"। *bida.gov.bd*। সংগ্রহের তারিখ ২০২৩-১২-২১।
8. ↑  "National Professor Jamilur Reza Choudhury no more"। *businesspostbd.com* (ইংরেজি ভাষায়)। সংগ্রহের তারিখ ২০২৩-১২-২১।
9. ↑  Ashraf, Galib (২০২০-০৫-১৭)। "Shibli Rubayat appointed BSEC chairman"। *Prothomalo* (ইংরেজি ভাষায়)। সংগ্রহের তারিখ ২০২৩-১২-২৩।
10. ↑  Report, Star Online (২০২০-০৫-১৭)। "Prof Shibli Rubayat appointed as new BSEC chairman"। *The Daily Star* (ইংরেজি ভাষায়)। সংগ্রহের তারিখ ২০২৩-১২-২১।
11. ↑  "Professor Shibli Rubayat made BSEC chairman"। *businesspostbd.com* (ইংরেজি ভাষায়)। সংগ্রহের তারিখ ২০২৩-১২-২১।
12. ↑  "BSEC Chairman Shibil Rubayat-Ul-Islam with Bloomberg | BSEC Chairman Professor Shibli Rubayat Ul Islam, who kicked off the roadshows in The USA titled "The Rise Of Bengal Tigers: Potential of Trade and... | By BSEC Roadshow: The Rise of Bengal Tiger | Facebook"।